Turkiyada kurdlar hujumi natijasida 16 nafar harbiy halok bo‘ldi

Turkiyaning Hakkyari viloyatida joylashgan Daglija shahrida kurd jangarilarining mina hujumi natijasida 16 nafar harbiy halok bo‘ldi. Bu haqda “Eurointegration.com” xabar beradi.

Yana olti nafar Turkiya qurolli kuchlari vakili yaralandi.
Hujumdan so‘ng Turkiya armiyasi taqiqlangan Kurdiston ishchi partiyasiga qarshi operatsiyani boshladi. Jumladan, bunga to‘rtta F-16 va uchta F-4 qiruvchi samolyoti jalb etildi.
Mamlakat Mudofaa vazirligining ma’lum qilishicha, 7-sentabr, dushanba kunining kechki holatiga ko‘ra, aviahujumlar doirasida kurd jangarilarining 23 ta nishoni yo‘q qilingan.